
CONSILIUL JUDEŢEAN

HOTĂRÂRE

privind acordul de principiu al Consiliului Județean de asociere 
a Judeţului Bistriţa-Năsăud pentru constituirea 
Asociației „Produs în Bistrița-Năsăud“ 
Consiliul Judeţean Bistriţa-Năsăud, întrunit în şedinţă ordinară, în prezenţa preşedintelui şi a 28 consilieri judeţeni;

 
Având în vedere:
- expunerea de motive nr. IX/10240 din 21.07.2014 a Preşedintelui Consiliului Judeţean Bistriţa-Năsăud;
- raportul nr. IIIA/10241 din 21.07.2014 al Direcţiei dezvoltare durabilă, Compartiment management proiecte din cadrul Consiliului Judeţean Bistriţa-Năsăud;
- prevederile Ordonanţei Guvernului României nr. 26/2000 cu privire la asociaţii şi fundaţii, cu modificările si completările ulterioare;
- prevederile Legii nr. 273/2006 privind finanțele publice locale cu modificările și completările ulterioare;
- proiectul Statutului și Actului constitutiv al Asociației „Produs în Bistrița-Năsăud“;
- dovada disponibilităţii denumirii nr. 136580 eliberată de Ministerul Justiţiei la data de 23.06.2014, pentru denumiera propusă de Asociația „Produs în Bistrița-Năsăud“;
- raportul nr. IB/10531/25.07.2014 al Comisiei economice;

- raportul nr. IB/10532/25.07.2014 al Comisiei de administraţie;

- raportul nr. IB/10529/25.07.2014 al Comisiei de cultură;

- raportul nr. IB/10534/25.07.2014 al Comisiei de urbanism.

În temeiul dispoziţiilor art. 91 alin.(1) lit.b) și alin.(6) lit.c), art. 97 alin. (1), art. 98 din Legea nr. 215/2001 privind administraţia publică locală, republicată, cu modificările și completările ulterioare,
HOTĂRĂŞTE:
Art.1. Se dă acordul de principiu cu privire la asocierea Judeţului Bistriţa-Năsăud cu Municipiul Bistrița, Orașul Beclean, Comuna Lechința, Centrul Judeţean pentru Cultura Bistriţa-Năsăud și Complexul Muzeal Bistriţa-Năsăud pentru constituirea Asociației „Produs în Bistrița-Năsăud“, cu personalitate juridică și de drept privat, potrivit Proiectului de Act constitutiv și Statut, prevăzute în Anexa nr. 1 și Anexa nr. 2, care fac parte integrantă din prezenta hotărâre, având urmatoarele scopuri:

a) identificarea, promovarea şi susţinerea intereselor micilor şi marilor producători din judeţul Bistriţa-Năsăud;

b) susţinerea şi reprezentarea producătorilor locali din judeţul Bistriţa-Năsăud, atât la nivel local cât şi la nivel naţional şi internaţional;

c) realizarea unui element de identitate vizuală pentru produsele fabricate în judeţul Bistriţa-Năsăud.
Art.2. Prezenta  hotărâre  a  fost  adoptată  cu  un  număr  de 23 voturi « pentru ».

Art.3. Cu ducere la îndeplinire a prevederilor prezentei hotărâri se încredinţează Direcţia dezvoltare durabilă din cadrul Consiliului Judeţean Bistriţa-Năsăud.
Art.4. Prezenta hotărâre se comunică de către Serviciul administraţie şi relaţii publice cu:

- Administratorul public;

- Direcţia dezvoltare durabilă;

- Municipiul Bistrița;

- Orașul Beclean;

- Comuna Lechința;

- Centrul Judeţean pentru Cultura Bistriţa-Năsăud;
- Complexul Muzeal Bistriţa-Năsăud;
- Instituţia Prefectului judeţul Bistriţa-Năsăud.
PREŞEDINTE,
EMIL RADU MOLDOVAN

SECRETARUL JUDEŢULUI,

